ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
వెల్లుల్లి సారంతో కూడిన తైలంను ఉపయోగించి కోవిడ్ చికిత్సకు
ఔషధం తయారీ దీశగా కృషి చేస్తున్న శాస్త్రవేత్తలు
ప్రస్తుతం ప్రపంచం మొత్తానికి ప్రాణాంతక మహమ్మారిగా మారిన కోవిడ్-19 వైరస్కు ఔషధాన్ని తయారు చేసే పనిని బయోటెక్నాలజీ శాఖకు చెందిన మొహాలిలోని " సెంటర్ ఆఫ్ ఇన్నోవేటివ్ అండ్ అప్లైడ్ బయో ప్రొసెసింగ్ "  చేపట్టింది. కోవిడ్-19 వైరస్ సంక్రమణ నివారణ, రోగ నిర్ధారణ లేదా కోవిడ్ నివారణకు ఉపయోగపడే వివిధ ఉత్పత్తులను అభివృద్ధి చేయడానికి ఉద్దేశించిన పలు రకాల పరిశోధనా ప్రాజెక్టుల ప్రణాళికను డీబీటీ-సీఐఏబీ చేసింది.
(పలు మార్గాల్లో వివిధ ఉత్పత్తుల అభివృద్ధి..
రసాయన శాస్ర్తం, కెమికల్ ఇంజినీరింగ్, బయోటెక్నాలజీ, మాలిక్యులర్ బయాలజీ, న్యూట్రిషన్, నానో టెక్నాలజీతో సహా విభిన్న పరిశోధన నేపథ్యాల నుండి వచ్చిన శాస్త్రవేత్తల నైపుణ్యాన్ని ఉపయోగించుకునే విధంగా ఈ ప్రణాళిక రూపొందించారు. కోవిడ్ నివారణ పరిశోధన వేదిక కింద యాంటీవైరల్ పూత పదార్థాలను అభివృద్ధి చేయడానికి లిగ్నిన్ ఉత్పన్నమైన నోబెల్ మెటల్ నానోకాంప్లెక్స్లపై పనిచేసే విధంగా ఇన్స్టిట్యూట్ ప్రణాళికలను సిద్ధం చేసింది. చికిత్సా వేదిక కింద రోజ్ ఆక్సైడ్-సుసంపన్నమైన సిట్రోనెల్లా ఆయిల్, కార్బోపోల్ మరియు ట్రైఎథనోలమైన్ సూత్రీకృత ఆల్కహాలిక్ శానిటైజర్ల అభివృద్ధి దిశగా దృష్టి సారించే ప్రయత్నం చేస్తోంది.
దీనికి తోడు పాలీపైరోలిక్ ఫోటోసెన్సిటైజర్లు మరియు వాటి నానోఫార్మ్యులేషన్స్ ఉపయోగించి
యాంటీ వైరల్ ఫోటోడైనమిక్ థెరపీ దిశగా కూడా పరిశోధనలకు ప్రణాళికలను సిద్ధం చేసింది.
ఇమ్యునోమోడ్యులేటరీల యొక్క సూక్ష్మజీవుల ఉత్పత్తి మరియు యాంటీవైరల్ ఫ్రక్టాన్ జీవ అణువుల అభివృద్ధితో కోవిడ్-19కు చెక్ పెట్టడం, కరోనా ఇన్ఫెక్షన్ సోకిన వారిలో ఛాతీలో ఏర్పడు రక్త చలన దోషమును తగ్గించడానికి వీలుగా ముక్కు ద్వారా స్ప్రే కిట్ల అభివృద్ధి మరియు వాణిజ్య తయారీ దిశగా అడుగులు వేస్తోంది. కోవిడ్-19కు ఔషధాన్ని కనుగోనే పరిశోధన వేదికపై పండ్లలో విత్తానాలలో విలువైన ఔషధ గుణం కలిగిన తొక్కలు, విత్తనాలను వేరు చేసి వాటి ద్వారా ఔషధాల్ని అభివృద్ధి చేసే దిశగా పరిశోధన జరుగనున్నాయి. దీనికి తోడు సార్స్-సీఓవీ-2 వైరస్ నిలవరించేందుకు గాను సహజ వెల్లుల్లి సారంతో కూడిన తైలంను ఏసీఈ 2 ప్రోటీన్ను ఇన్హిబిటర్గా ఉపయోగించే విషయమై పరిశోధనలు జరుగనున్నాయి. అంతే కాకుండా, యాంటీవైరల్ డ్రగ్ అభివృద్ధికి సంభావ్యత కలిగిన లిగ్నిన్ డెరైవ్డ్ నానోకారియర్స్  అభివృద్ధికి మరియు కర్కుమిన్ ఫోర్టిఫైడ్ పాలవిరుగుడు ప్రోటీన్ పౌడర్ను న్యూట్రా స్యూటికల్గా ఉపయోగించే విషయమై కూడా అధ్యయనాలు నిర్వహించనున్నారు.
ఆరు నెలల నుండి ఏడాది కాలంలో అభివృద్ధి..
ఆరు నెలల నుండి సంవత్సర కాలంలో బయోకాంపాజిబుల్, తక్కువ ధరలో లభ్యమయ్యేలా మరియు స్కేలబుల్ ఉత్పత్తులను అందుబాటులోకి తేవాలన్న ధ్యేయంతో ఇక్కడ పరిశోధకులు తమ ప్రాజెక్టులపై కృషి చేస్తున్నారు. రసాయన పరిశ్రమలు, బీఎస్ఎల్-3 సౌలభ్యం కలిగిన ప్రభుత్వ లాబొరేటరీల సౌజన్యంతో ఈ అధ్యయనాలు నిర్వహించబడుతాయి.
ప్రధాన మంత్రి కార్యాలయం
పండిట్ జవహర్ లాల్ నెహ్రూ వర్ధంతి సందర్భంగా ప్రధాన మంత్రి నివాళి
మాజీ ప్రధాన మంత్రి పండిట్ జవహర్ లాల్ వర్ధంతి సందర్భంగా ప్రధాని నరేంద్ర మోదీ నివాళులర్పించారు.
శ్రీ మోదీ ఇలా ట్వీట్ చేశారు :
"ఆయన వర్ధంతి సందర్భంగా మన మాజీ ప్రధానిపండిట్ జవహర్ లాల్ నెహ్రూ కు నా నివాళి అర్పిస్తున్నాను."
మానవ వనరుల అభివృద్ధి మంత్రిత్వ శాఖ
“మేరీ మాటి మేరా దేశ్” ప్రచారంలో భాగంగా అరబిందో భవన్ నుంచి మట్టిని సేకరించిన శ్రీ ధర్మేంద్ర ప్రధాన్
మన దేశం నిర్మాణంలో శ్రీ అరబిందో ఆలోచనలు, ఆదర్శాలు, రచనలు కీలక పాత్ర పోషించాయి: శ్రీ ధర్మేంద్ర ప్రధాన్
కేంద్ర విద్యా శాఖ మంత్రి శ్రీ ధర్మేంద్ర ప్రధాన్, ఈ రోజు, కోల్కతాలోని అరబిందో భవన్లో శ్రీ అరబిందో ఘోష్కు నివాళులు అర్పించారు. ప్రధాన మంత్రి శ్రీ నరేంద్ర మోదీ ప్రారంభించిన "మేరీ మాటి మేరా దేశ్" ప్రచారంలో భాగంగా, కేంద్ర మంత్రి అరబిందో భవన్ నుంచి మట్టిని సేకరించారు.
మన దేశ భవిష్యత్ నిర్మాణంలో శ్రీ అరబిందో ఆలోచనలు, ఆదర్శాలు, రచనలు కీలక పాత్ర పోషించాయని శ్రీ ప్రధాన్ చెప్పారు. వలసవాద ఆలోచనల నుంచి విముక్తి కోసం బలంగా పోరాటం చేసినవారిలో ఆయన ఒకరని అన్నారు. 'మేరీ మాటి మేరా దేశ్' కార్యక్రమంలో భాగంగా, శ్రీ అరబిందో జన్మస్థలం నుంచి పవిత్ర మట్టిని సేకరించడం తనకు ఆశీర్వాదమని మంత్రి చెప్పారు. ‘శ్రేష్ఠ భారత్’ కోసం ఆయన చూపిన దార్శనికత మనకు ఎప్పుడూ మార్గదర్శకంగా ఉంటుందన్నారు.
పిల్లల ఎదుగుదలకు ఉచిత & సృజనాత్మక వాతావరణం ఉండాలంటూ శ్రీ అరబిందో చెప్పిన నిజమైన విద్యాదృక్పథం, కేంద్ర ప్రభుత్వం తీసుకొచ్చిన జాతీయ విద్యా విధానం 2020 ఒకేలా ఉంటాయని శ్రీ ప్రధాన్ స్పష్టం చేశారు. రాబోయే 25 ఏళ్లలో భారతదేశాన్ని అభివృద్ధి చెందిన దేశంగా ‘పంచ్ ప్రాణ్’  నిలబెడుతుందని మంత్రి చెప్పారు. దేశ నిర్మాణం, వలసవాద ఆలోచనల నుంచి విముక్తి, భారతీయ సంస్కృతి & వారసత్వానికి మద్దతు ఇవ్వాలని, జాతీయ ఐక్యతకు పాటుపడాలని, స్వాతంత్ర్య పోరాటంలో ప్రాణత్యాగం చేసిన వారిని స్మరించుకోవడానికి అందరం ప్రతిజ్ఞ చేయాలని కేంద్ర మంత్రి చెప్పారు.
అరబిందో భవన్ నుంచి సేకరించిన మట్టి దిల్లీలో రూపొందించనున్న అమృత వాటికలో భాగం అవుతుంది.
ఆర్థిక మంత్రిత్వ శాఖ
రూ. 1,278కోట్ల మేర నకిలీ బిల్లుల పన్నాగం భగ్నం
ఇన్ పుట్ టాక్స్ క్రెడిట్ కోసం భారీ అక్రమాలు
సి.జి.ఎస్.టి. అధికారుల దాడులతో బట్టబయలు
దాదాపు రూ. 1,278కోట్ల మేర నకిలీ బిల్లుల ద్వారాభారీ స్థాయిలో ఇన్ పుట్ టాక్స్ క్రెడిట్  రాయితీని పొందడానికి సాగించిన పన్నాగాన్ని అధికారులు వమ్ము చేశారు.కేంద్ర వస్తుసేవల పన్ను శాఖ, ఢిల్లీ ఈస్ట్ కమిషనరేట్ కార్యాలయానికి చెందిన పన్నుఎగవేత నియంత్రణ విభాగం అధికారులు ఈ గుట్టును బట్టబయలు చేశారు. తమకు అందిన ప్రత్యేక నిఘా సమాచారం ఆధారంగా సోదాలు జరిపారు. ఏడు రకాల నకిలీ సంస్థలను ఏర్పాటు చేయడంద్వారా ఒక సిండికేట్ వ్యవస్థ రూ. 137కోట్ల టాక్స్ క్రెడిట్ రాయితీకి ఆమోదం పొందడానికి పన్నాగం పన్నినట్టు అధికారులు కనుగొన్నారు. ప్రభుత్వానికి చట్టబద్ధంగా అర్హమైన పన్నును చెల్లించకుండా పలు అక్రమాలకు పాల్పడిన వారిని గుర్తించేందుకు ఢిల్లీ, హర్యానా రాష్ట్రాల పరిధిలోని తొమ్మిది ప్రాంతాల్లో అధికారులు సోదాలు నిర్వహించారు. సరుకులను అసలు రవాణా చేయకుండానే వాటి నకిలీ రవాణాతోభోగస్ ఇన్ వాయిస్.లు, బిల్లులు సృష్టించడం తదితర అక్రమాలు ఈ సోదాల్లో బట్టబయలైంది. సృష్టించిన ఈ వే బిల్లులన్నీ నకిలీ బిల్లులే అని తేలింది.
ఈ మొత్తం కుంభకోణానికి ప్రధాన సూత్రధారి అయిన ఆశీస్ అగ్గర్వాల్ ను సి.జి.ఎస్.టి. చట్టంలోని 132వ సెక్షన్ కింద 2020, అక్టోబరు 29న అరెస్ట్ చేశారు. ఆశీస్ అగ్గర్వాల్ను ట్రాన్సిట్ జ్యుడిషియల్ కస్టడీకి తరలిస్తూ డ్యూటీ మెట్రోపాలిటన్ మెజిస్ట్రేట్ ఉత్తర్వులు జారీ చేశారు. పాటియాలా హౌస్ కోర్టు చీఫ్ జ్యుడీషియల్ మెజిస్ట్రేట్ జ్యుడిషియల్ రిమాండ్ దరఖాస్తుపై విచారణ జరిపేవరకూ అగ్గర్వాల్ ను జ్యుడిషియల్ రిమాండ్ లో కొనసాగేలా ఉత్తర్విలిచ్చారు. గత 60రోజులుగా తప్పించుకు తిరుగుతున్న నిందితుడిని పన్ను ఎగవేత నియంత్రణ అధికారులు ఎంతో సమన్వయంతో వ్యవహరించి పట్టుకుని అతని వాంగ్మూలాన్ని నమోదు చేశారు. నేరాన్ని అంగీకరించడంతో అతన్ని అరెస్ట్ చేశారు.
బోగస్ బిల్లుల వ్యవస్థతో ప్రయోజనం పొందిన మెస్సర్స్ మాయా ఇంపెక్స్ సంస్థన, 66సంవత్సరాల అగ్గర్వాల్ తల్లి పేరిట నమోదైంది. ఇదే సంస్థ పేరుమీదుగానే రూ. 77కోట్ల ఇన్ పుట్ టాక్స్ క్రెడిట్ రాయితీకి ఆమోదం పొందారు. సి.జి.ఎస్.టి. చట్టంలోని 132, 132 సెక్షన్ల కింద ఆశీస్ అగ్గర్వాల్ అక్రమాలకు పాల్పడ్డారు. ఈ ఉల్లంఘనలన్నీ,. 132వ సెక్షన్ ప్రకారం శిక్షార్హమైన, నాన్ బెయిలబుల్ నేరాలని తనకు తెలిసిప్పటికీ అగ్గర్వాల్ ఈ అక్రమాలకు పాల్పడినట్టు తేలింది. పాల ఉత్పత్తుల పరిశ్రమకు సంబంధించిన ఐ.టి.సి. రాయితీని పొందడానికి ఈ నకిలీ బిల్లులను సృష్టించినట్టు తేలింది. నెయ్యి, పాలపొడి వంటి నకిలీ పాల ఉత్పత్తుల అమ్మకం సాగించినట్టు బోగస్ ఇన్వాయిస్ బిల్లులను కూడా తయారు చేశారు. ఈ అక్రమాల్లో అనేక ఇతర కంపెనీలతోపాటుగా, ప్రముఖ బ్రాండ్ అయిన మెస్సర్స్ మిల్క్ ఫుడ్స్ లిమిటెడ్ కూడా టాక్స్ క్రెడిట్ రాయితీ రూపంలో అక్రమంగా ప్రయోజనం పొందడం ఇక్కడ గమనార్హం. సోదాల సందర్భంగా అక్రమాలకు సంబంధించిన అనేక పత్రాలను కూడా అధికారులు స్వాధీనం చేసుకున్నారు.
ఇప్పటివరకూ ఇన్ పుట్ క్రెడిట్ రాయితీకి సంబంధించిన 7కోట్ల రూపాయల సొమ్ము పట్టుబడింది. ఇదే సిండికేట్ తో సంబంధాలు సాగిస్తూ, నకిలీ బిల్లులతో ప్రభత్వ ఖజానాకు నష్టం కలిగించిన మరిన్నిఅక్రమ సంస్థల గుట్టును బట్టబయలు చేసేందుకు అధికారుల దర్యాప్తు ఇంకా కొనసాగుతోంది.
రక్షణ మంత్రిత్వ శాఖ
మంగోలియాలోని ఉలాన్బాతర్లో ప్రారంభం కానున్న భారత్ - మంగోలియా ఉమ్మడి సైనిక విన్యాసం నొమాడిక్ ఎలిఫెంట్ -2023
దాదాపు 43 సిబ్బందితో కూడిన భారతీయ సైనిక దళం మంగోలియాకు బయలుదేరి వెళ్ళింది. అక్కడ జరుగనున్న ద్వైపాక్షిక ఉమ్మడి సైనిక విన్యాసం 15వ ఎడిషన్ నొమాడిక్ ఎలిఫెంట్ -23లో పాలుపంచుకోనుంది. ఈ విన్యాసాలను 17 జులై నుంచి 31 జులై 2023వరకు మంగోలియాలోని ఉలాన్బాతర్లో నిర్వహించాలని నిర్ణయించారు. నొమాడిక్ ఎలిఫెంట్ విన్యాసం మంగోలియాతో కలిసి నిర్వహించే శిక్షణా కార్యక్రమం. దీనిని మంగోలియాలోనూ, భారత్లోనూ ప్రత్యామ్నాయంగా నిర్వహిస్తారు. గత ఎడిషన్ను అక్టోబర్ 2019లో బాక్లో స్పెషల్ ఫోర్సెస్ ట్రైనింగ్ స్కూల్లో నిర్వహించారు.
మంగోలియా సాయుధ దళాల యూనిట్ 084, జమ్ము &కాశ్మీర్ లైట్ ఇన్ఫ్రాంట్రీ రెజిమెంట్కు చెందిన భారతీయ సైనికులు ఈ విన్యాసంలో పాలుపంచుకుంటున్నారు. భారతీయ సైన్యం 16 జులై 23న భారతీయ వైమానిక దళానికి చెందిన సి-17 విమానంలో ఉలాన్బాతర్కు చేరుకుంది. ఇరు సైన్యాల మధ్య సానుకూల సైనిక సంబంధాలను, ఉత్తమ ఆచరణలను ఇచ్చిపుచ్చుకోవడం, పరస్పర కార్యాచరణను అభివృద్ధి చేయడం, స్నేహం, సౌహార్ద్రతను పెంపొందించడం ఈ విన్యాసాల లక్ష్యం. ఐక్యరాజ్య సమితి నిర్దేశాల ప్రకారం పర్వత ప్రాంతాలలో పర్వత ఉగ్రవాద వ్యతిరేక కార్యకలాపాలపై ఈ విన్యాసాల ప్రాథమిక ఇతివృత్తం దృష్టిపెడుతుంది.
ఈ విన్యాసాల పరిధిలో ప్లెటూన్ స్థాయి క్షేత్ర శిక్షణా విన్యాసం  ఉంటుంది. ఈ విన్యాసాల సందర్భంగా, భారతీయ, మంగోలియా దళాలు తమ నైపుణ్యాలను, సామర్ధ్యాలను పెంపొందించేందుకు రూపొందించిన వివిధ శిక్షణా కార్యకలాపాలలో పాల్గొంటారు. ఈ కార్యకలాపాలలో సహనశీలత శిక్షణ, ప్రతిక్రియ కాల్పులు, రూం ఇంటర్వెన్షన్, చిన్నదళాల విన్యాసాలు, ఎత్తుగడలు, రాక్ క్రాఫ్ట్ శిక్షణ ఉంటాయి. ఇరువురి కార్యకలాపాల అనుభవాల నుంచి ఇరు పక్షాలకు చెందిన సైనికులు నేర్చుకుంటారు.
ప్రాంతీయ భద్రత, సహకారం పట్ల భారత్, మంగోలియాలు ఉమ్మడిగా కట్టుబడి ఉన్నాయి. నొమాడిక్ ఎలిఫెంట్ -23 విన్యాసాలు భారతీయ సైన్యం, మంగోలియా సైన్యపు రక్షణ సహకారంలో మరొక ప్రముఖ మైలురాయి. ఇది రెండు దేశాల మధ్య ద్వైపాక్షిక సంబంధాలను మరింతగా పెంచి పోషిస్తుంది.
ఆర్థిక మంత్రిత్వ శాఖ
జాతీయ మౌలిక సదుపాయాల పైప్లైన్ సమీక్షా సమావేశానికి అధ్యక్షత వహించిన ఆర్థిక మంత్రి నిర్మలా సీతారామన్
జల వనరులు, నదీ అభివృద్ధి, గంగ పునరుద్ధరణ, ఆరోగ్య, కుటుంబ సంక్షేమ శాఖ కార్యదర్శులతో బుధవారం జరిగిన సమావేశంలో జాతీయ మౌలిక సదుపాయాల పైప్లైన్  అమలు పురోగతిని కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ సమీక్షించారు. ఎన్ ఐపి ప్రాజెక్టుల పురోగతి, ఇప్పటివరకూ అయిన ఖర్చు, ప్రాజెక్టు అమలు సత్వరం చేసేందుకు తీసుకున్న చొరవలపై చర్చించడం ఈ సమావేశపు అజెండా. జాతీయ ప్రాజెక్టుల అమలును వేగవంతం చేయడాన్ని పర్యవేక్షించేందుకు వివిధ మంత్రిత్వ శాఖలు, ఇతర శాఖలతో ఆర్థిక మంత్రి నిర్వహించిన రెండవ సమీక్షా సమావేశమిది.
కోవిడ్ మహమ్మారి వేధిస్తున్నప్పటికీ, ఎన్ ఊపి చెప్పుకోదగిన పురోగతిని సాధించిందని వివరించడం జరిగింది. ఎన్ ఐపిని 6,835 ప్రాజెక్టులతో ప్రారంభించగా, ఇప్పుడు అది 7,300 ప్రాజెక్టులుగా విస్తరించింది. ఆర్థిక సంవత్సరం 21, రెండవ త్రైమాసికంలో ప్రాజెక్టు అమలు, వ్యయంలో అనేక మంత్రిత్వ శాఖలు, డిపార్ట్మెంట్లు చెప్పుకోదగిన పురోగతిని చూపాయి. ఇందుకు అదనంగా, మెజారిటీ మంత్రిత్వ శాఖలు/ డిపార్ట్మెంట్లు ఆర్థిక సంవత్సరం 20 లో వాస్తవ వ్యయం కన్నా కూడా మౌలిక సదుపాయాలపై వ్యయాన్ని ఎక్కువగా ఆర్థిక సంవత్సరం 21 లో చేయాలని లక్ష్యంగా పెట్టుకున్నాయి.
ఈ రెండు మంత్రిత్వ శాఖలు/ డిపార్ట్మెంట్లుకు వార్షిక లక్ష్యంగా పెట్టుకున్న, మౌలిక సదుపాయాలపై ఖర్చుకు అదనంగా చేసిన వ్యయం, వీటిని వేగవంతం చేయడానికి తీసుకున్న వివిధ చొరవలను కూడా ఈ సమీక్షా సమావేశంలో చర్చించారు. ఆరోగ్య& కుటుంబ సంక్షేమ మంత్రిత్వ శాఖ రూ.80,915 కోట్ల విలువైన 24 ప్రాజెక్టులను, నీటి వనరుల శాఖ కింద గల రూ.2,79,604 కోట్ల విలువైన 10 భారీ ప్రాజెక్టులను, నదీ అభివృద్ధి & గంగ పునరుద్ధరణ ప్రాజెక్టుల ఎదురవుతున్న సమస్యలతో పాటుగా వివరణాత్మకంగా సమీక్షించారు.
తన పౌరులకు ప్రపంచ స్థాయి మౌలిక సదుపాయాలను కల్పించి, జీవన సౌలభ్యాన్ని కల్పించేందుకు భారత ప్రభుత్వం చేపట్టిన చొరవల్లో ఎన్ ఐపి భాగమని, పురోగతిని సమీక్షిస్తూ నిర్మలా సీతారామన్ పేర్కొన్నారు. అన్ని ఎన్ ఐపి ప్రాజెక్టులను ప్రభావవంతంగా అనుకున్న సమయానికి పూర్తయ్యేలా ప్రోత్సహించి, రాష్ట్ర ప్రభుత్వాలు, ఇతర మంత్రిత్వ శాఖలతో సమన్వయంగా వ్యవహరిస్తూ అపరిష్కృతంగా ఉన్న సమస్యలను త్వరితగతిన పరిష్కరించుకోవలసిందిగా రెండు మంత్రిత్వ శాఖలు/ డిపార్ట్మెంట్లను ఆర్థిక మంత్రి కోరారు. భావి పెట్టుబడుదారులతో చర్చలు నిర్వహించడం ద్వారా పెట్టుబడులు పెట్టదగిన ప్రాజెక్టులను ప్రోత్సహించవలసిందిగా మంత్రిత్వ శాఖలను/ డిపార్ట్మెంట్లను ఆమె కోరారు. ఎటువంటి సమస్యలు లేకుండా జాతీయ మౌలిక సదుపాయాలను ఆన్లైన్లో పర్యవేక్షించేందుకు వీలుగా వాటికి సంబంధించిన పురోగతిని తాజాపరుస్తూ ఉండవలసిందిగా మంత్రిత్వ శాఖలను కోరారు.
రక్షణ మంత్రిత్వ శాఖ
ఎన్జిఒ లు/ప్రైవేటు పాఠశాల లు/రాష్ట్రాల భాగస్వామ్యం తో కొత్త గా 100 సైనిక్ స్కూల్స్ ను ఏర్పాటుచేయాలని కేంద్ర బడ్జెటు లో ప్రాతిపాదించడమైంది
దేశం లో కొత్త గా 100 సైనిక్ స్కూళ్ళను ఎన్జిఒ లు/ ప్రైవేటు పాఠశాలలు/ రాష్ట్రాల యాజమాన్యం లోని పాఠశాలల భాగస్వామ్యం తో ఏర్పాటు చేయాలని 2021-22 వ ఆర్థిక సంవత్సరానికి ఉద్దేశించిన కేంద్ర బడ్జెటు లో ప్రతిపాదించడం జరిగింది. ఆర్థిక శాఖ మంత్రి శ్రీమతి నిర్మల సీతారమణ్ సోమవారం నాడు పార్లమెంటు లో ప్రవేశపెట్టారు. తమ పాఠశాలల్లో సైనిక్ స్కూళ్ళ తాలూకు సంస్కృతి ని అనుసరిస్తూ ‘సిబిఎస్ ప్లస్’ తరహా విద్యావ్యవస్థ ను అందించాలన్న ఆసక్తి కలిగిన ప్రభుత్వ పాఠశాల లు/ ప్రైవేటు పాఠశాల లు/ఎన్జిఒ లతో కలిసి ముందంజ వేయాలనేదే ఈ ప్రతిపాదన తాలూకు ఉద్దేశ్యంగా ఉంది. ఇప్పటికే నడుస్తున్న పాఠశాల లను, త్వరలో ఏర్పాటు కాబోయే పాఠశాలల ను సైనిక్ స్కూళ్ళ పాఠ్య ప్రణాళిక కోవలో చేర్చాలి అని సంకల్పించారు.
ఈ నూతన పాఠశాల లను సైనిక్ స్కూల్స్ సొసైటీ కి అనుబంధం గా ఏర్పాటు చేయాలని ప్రతిపాదించడమైంది. ఆ విధంగా అనుబంధాన్ని నెలకొల్పుకొనే సైనిక్ స్కూళ్ళ కు ప్రోత్సాహకం గా పాక్షికమైనటువంటి ఆర్థిక మద్ధతు ను అందించడం జరుగుతుంది.
బాలల ను నేశనల్ డిఫెన్స్ అకాడమీ లో అడుగుపెట్టడానికి విద్య పరంగాను, మానసిక పరిణతి పరంగాను సన్నద్ధులను చేయడం తో పాటు వారిని మంచి పౌరులు గాను, దేశానికి పనికి వచ్చే పౌరులుగాను ఎదిగేలా వారి శరీరాల ను, మనస్సులను, గుణగణాల ను తీర్చిదిద్దాలన్నదే స్కూళ్ళ ను ఏర్పాటు చేయడం లోని ఉద్దేశ్యం గా ఉంది.
ప్రస్తుతం దేశవ్యాప్తం గా 33 సైనిక్ స్కూళ్ళు నడుస్తున్నాయి. 2021-22 విద్య సంవత్సరం నుంచి ఈ 33 సైనిక్ స్కూళ్ళ లోనూ 6వ తరగతి ప్రవేశాలకు బాలికలు కూడా అర్హత ను పొందుతారు.
ఆయుష్
ఐఎంపీసీఎల్ ఆయుష్ మంత్రిత్వ శాఖకు రూ.1.5 కోట్ల కంటే ఎక్కువ డివిడెండ్ చెల్లిస్తుంది
భారత ప్రభుత్వంలోని ఆయుష్ మంత్రిత్వ శాఖ ఆధ్వర్యంలో పని చేస్తున్న కేంద్ర ప్రభుత్వ రంగ సంస్థ , ఇండియన్ మెడిసిన్స్ ఫార్మాస్యూటికల్ కార్పొరేషన్  దాని వాటాదారులకు - ఆయుష్ మంత్రిత్వ శాఖ మరియు ఉత్తరాఖండ్ ప్రభుత్వానికి రూ. 1.65 కోట్ల డివిడెండ్ చెల్లించనున్నట్లు ప్రకటించింది. ఈరోజు ఆయుష్ భవన్లో జరిగిన కార్యక్రమంలో డివిడెండ్ను చెక్ రూపంలో ఆయుష్ మంత్రి శ్రీ సర్బానంద సోనోవాల్కు అందజేశారు.
ఐఎంపీసీఎల్ మినీ రత్న కంపెనీ అనే తెలిపిన మంత్రి ఆయుష్ సిస్టమ్ ఆఫ్ మెడిసిన్స్కు ప్రపంచవ్యాప్తంగా గుర్తింపు లభిస్తోందని అలాగే మార్కెట్ పరిమాణం కూడా పెరుగుతోందని చెప్పారు. ఐఎంపీసీఎల్ పన్ను తర్వాత లాభంపై 15% డివిడెండ్  చెల్లించింది. ఇది రూ. 1.66 కోట్లు డివిడెండ్ నిష్పత్తి రూ. 1.63 కోట్లు భారత ప్రభుత్వానికి మరియు రూ. 2020-21 సంవత్సరానికి ఎం/ఎస్ కెఎంవిఎన్ లిమిటెడ్కి 3 లక్షలు చెల్లించింది. ఐఎంపీసీఎల్ అనేది ఆయుష్ మంత్రిత్వశాఖ పరిపాలనా నియంత్రణలో ఉన్న ప్రభుత్వ రంగ సంస్థ. ఇది ప్రభుత్వంతో జాయింట్ వెంచర్ కంపెనీ. ఇందులో భారతదేశం యొక్క వాటా 98.11% మరియు ఉత్తరాఖండ్ ప్రభుత్వానికి1.89% వాటా ఉంది. సర్టిఫికేషన్ లైన్ కంపెనీ ప్రస్తుతం వివిధ వ్యాధుల కోసం 656 క్లాసికల్ ఆయుర్వేద, 332 యునాని మరియు 71 యాజమాన్య ఆయుర్వేద మందులను తయారు చేస్తోంది. ఇటీవల ఐఎంపీసీఎల్ 18 ఆయుర్వేద ఉత్పత్తుల కోసం డిసిజి ద్వారా WHOGMP/CoPP సర్టిఫికేషన్ను పొందింది. ఇది ఎగుమతి వ్యాపారానికి అవకాశం కల్పించింది.
2020-2021 సంవత్సరానికి డివిడెండ్గా మొత్తం రూ. 1,62,64,182 మొత్తాన్ని ఆయుష్ మంత్రిత్వ శాఖ క్యాబినెట్ మంత్రికి కంపెనీ అందజేసినట్లు ఐఎంపిసిఎల్ మేనేజింగ్ డైరెక్టర్ డా. ముఖేష్ కుమార్ తెలియజేశారు. అదేవిధంగా ఉత్తరాఖండ్ ప్రభుత్వ ఆధ్వర్యంలో పనిచేస్తున్న ప్రభుత్వ సంస్థ అయిన కుమావోన్ మండల్ వికాస్ నిగమ్  ద్వారా రూ.3,13,315 ఉత్తరాఖండ్ రాష్ట్ర ప్రభుత్వానికి అందజేయబడింది. మొత్తం రూ.1,65,77,497 డివిడెండ్గా అందజేశారు.
మేనేజింగ్ డైరెక్టర్ తెలియజేసిన ప్రకారం కోవిడ్-19 మహమ్మారి కారణంగా కార్యాచరణ కార్యకలాపాలకు ఇది సవాలుగా ఉన్న ఆర్థిక సంవత్సరం అయినప్పటికీ సాధారణంగా ఆయుర్వేద మందులు మరియు ముఖ్యంగా రోగనిరోధక శక్తిని పెంచే ఔషధాల డిమాండ్ కారణంగా 20-21 సమయంలో ఐఎంపీసిఎల్ అత్యధిక టర్నోవర్ రూ. 164.02 కోట్లు మరియు పన్నుకు ముందు లాభం  రూ. 15.69 కోట్ల సాధనకు అవకాశం కలిగింది.
బొగ్గు మంత్రిత్వ శాఖ
మహాత్మా గాంధీకి ఘనంగా నివాళులు అర్పించి, స్వచ్ఛతా డ్రైవ్ను నిర్వహించిన బొగ్గు మంత్రిత్వ శాఖ
పారిశుద్ధ్య కార్యకలాపాలలో పాలు పంచుకున్న బొగ్గు కార్యదర్శి అమృత్ లాల్ మీనా & ఇతర సీనియర్ అధికారులు
స్వచ్ఛతా హీ సేవ ప్రచారం కింద బొగ్గు మంత్రిత్వ శాఖ ఆదివారం మహాత్మాగాంధీకి నివాళులు అర్పిస్తూ, పారిశుద్ధ్యం, అందులో ప్రజల సామూహిక భాగస్వామ్యాన్ని ఉద్ఘాటిస్తూ పారిశుద్ధ్య డ్రైవ్ను నిర్వహించింది.
బొగ్గు మంత్రిత్వ శాఖ కార్యదర్శి శ్రీ అమృత్ లాల్ మీనా, సంయుక్త కా్యదర్శి శ్రీ సంజీవ్ కుమార్ కస్సీ, డిడిజి శ్రీ బిపి పతి, శ్రీమతి సంతోష్, డిప్యూటీ కార్యదర్శులు, డైరెక్టర్లు, ఇతర సీనియర్ అధికారులు, 100కు పైగా ఔత్సాహిక వాలంటీర్లు కలిసి గంటకు పైగా మెగా పారిశుద్ధ్య డ్రైవ్లో శ్రమదానం చేశారు.
బొగ్గు మంత్రిత్వ శాఖ నుంచి వచ్చిన బృందం పారిశుద్ధ్య పిలుపును అందిపుచ్చుకుని, శాస్త్రి భవన్ను, దాని పరిసరాలను శుభ్రం చేసే పనిని చేపట్టింది. ప్రగతిశీల సమాజంలో పారిశుద్ధ్యం అన్నది అంతర్భాగమని విశ్వసించిన మహాత్మాగాంధీ ఆదర్శాలను నిలబెట్టాలన్న మంత్రిత్వ శాఖ నిబద్ధతకు ఈ కృషి ఒక నిదర్శనం. వారి భాగస్వామ్యం పరిశుభ్రమైన, మరింత స్థిరమైన పర్యావరణం కోసం పని చేయడంలో ఐక్యత, సామూహిక బాధ్యత స్ఫూర్తిని పునరుద్ఘాటించడమే కాక మహౄత్మా గాంధీ జీవితాంతం ప్రచారం చేసిన పరిశుభ్రత, సమాజ సేవ సూత్రాల పట్ల అంకితభావాన్ని సూచిస్తుంది.
పారిశుద్ద్యం అనేది కేవలం ఒక్కసారి చేసి ఊరుకునేది కాదని, పర్యావరణాన్ని పరిరక్షించి, మన సమాజాల శ్రేయస్సు కోసం నిరంతరం కట్టుబడి ఉండటమని ఈ కార్యక్రమం పునరుద్ఘాటించింది. నేటి చర్యలు, ఆరోగ్యకరమైన, పరిశుభ్రమైన భారత దిశగా ఇటువంటి అడుగులే వేసేందుకు స్ఫూర్తినిస్తాయని బొగ్గు మంత్రిత్వ శాఖ విశ్వసిస్తోంది.
రక్షణ మంత్రిత్వ శాఖ
నలుగురు ప్రతిభావంతులైన క్రీడాకారిణులను నియమించిన భారతీయ సైన్యం
నారీ శక్తిని ప్రోత్సహించేందుకు భారతీయ సైన్యం చేస్తున్న కృషికి ఊపునిస్తూ, భారతీయ సైన్యం తన మిషన్ ఒలింపిక్ కార్యక్రమం కింద నలుగురు ప్రతిభావంతులైన మహిళా క్రీడాకారులకు కార్ప్స్ ఆఫ్ మిలటరీ పోలీస్ డైరెక్ట్ ఎంట్రీ హవల్దార్లుగా నియమించింది.
ప్రతిభావంతులైన నలుగురు మహిళా క్రీడాకారులు; రిక్రూట్ హవల్దార్ సాక్షి , రిక్రూట్ హవల్దార్ అరుంధతి చౌదరి , రిక్రూట్ హవల్దార్ భతేరీ , రిక్రూట్ హవల్దార్ ప్రియాంక  భోపాల్లో జరిగిన 6వ ఎలీట్ ఉమెన్ నేషనల్ బాక్సింగ్ ఛాంపియన్షిప్ 2022 , విశాఖపట్నంలో జరిగిన సీనియర్ నేషనల్ రెజ్లింగ్ ఛాంపియన్షిప్ ల మహిళా విభాగంలో భారత సైన్యానికి ప్రాతినిధ్యం వహించే మార్గదర్శకులుగా చరిత్ర సృష్టించారు.
క్రీడా సిబ్బందిని ప్రోత్సహించి, అభివృద్ధి చేసే ఘనమైన సంప్రదాయం కలిగిన భారతీయ సైన్యం, మిషన్ ఒలింపిక్స్ పేరిట ఒక నిర్మాణాత్మక కార్యక్రమాన్ని నిర్వహిస్తోంది. ఈ ఏడాది మొదట్లో, 400 మీటర్ల అథ్లెటిక్స్లో రాణించిన అంతర్జతీయ స్థాయి క్రీడాకారిణి అయిన సుమ్మీ, కామన్వెల్త్ క్రీడలు 2022లో బాక్సింగ్లో కాంశ్య పతకాన్ని సాధించిన జాస్మిన్ లంబోరియాను కూడా భారతీయ సైన్యం రిక్రూట్ చేసుకుంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
తగినంత ఫైబర్ నెట్వర్క్లు
దేశంలో 30.09.2022 నాటికి మొత్తం 35.5 లక్షల రూట్ కిలోమీటర్ల ఆప్టికల్ ఫైబర్ కేబుల్ ఇప్పటికే ఏర్పాటు చేయడం జరిగింది. ఇది మెరుగైన బ్యాండ్ విడ్త్, స్థితిస్థాపక,అధిక వాల్యూమ్ అనుసంధానత కోసం పెరుగుతున్న డిమాండ్ను సులభతరం చేస్తుంది. ఆప్టికల్ ఫైబర్ కేబుల్కు 5జి అనుసంధానతను నిర్వహించగల అపారమైన సామర్ధ్యం ఉంటుంది. అంతేకాక, మరింత వేగవంతమైన, సులవైన టెలికాం మౌలిక సదుపాయాల మోహరింపును సులభతరం చేసేందుకు ఇండియన్ టెలిగ్రాఫ్ రైట్ ఆఫ్ వే రూల్స్, 2016ను ఆగస్టు 17, 2022న ప్రభుత్వం సవరించింది. ఈ సవరణలు, ప్రస్తుతం ఉన్న రహదారి అవస్థాపనపై 5జి చిన్న సెల్స్ను, ఆప్టికల్ ఫైబర్ కేబుల్ను వేసేందుకు మార్గాన్ని సుగమం చేస్తాయి.
ప్రభుత్వంతో పాటుగా టెలికాం కంపెనీలు కేవలం దేశం నలుమూలలా మాత్రమే కాక, నగర, మారుమూల ప్రాంత అనుసంధానతను బలోపేతం చేసేందుకు పఆప్టికల్ ఫైబర్ కేబుల్ను వేశాయి. రాష్ట్రాలు/ కేంద్రపాలిత ప్రాంతాల వ్యాప్తంగా ప్రధాన నగరాలు, పట్టణాలు తగినంతగా అనుసంధానమయ్యాయి. దేశంలోని గ్రామ పంచాయతీలు  అన్నింటికీ పైబర్ అనుసంధానతను అందించేందుకు దశలవారీగా భారత్ నెట్ ప్రాజెక్టును అమలు చేస్తున్నారు. దేశంలోని జిపిల ఆవల ఉన్న గ్రామాలకు కూడా భారత్ నెట్ ప్రాజెక్ట్ పరిధిని విస్తరించడం జరిగింది.
ఈ సమాచారాన్ని కమ్యూనికేషన్ల శాఖ సహాయమంత్రి శ్రీ దేవుసిన్హ్ చౌహాన్ శుక్రవారం రాజ్యసభకు ఇచ్చిన లిఖితపూర్వక సమాధానంలో వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
దాదాపు 132 కోట్ల డోసులను చేరిన జాతీయ కొవిడ్-19 టీకా కార్యక్రమం
గత 24 గంటల్లో 76 లక్షలకు పైగా డోసులు నిర్వహణ
98.36 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 7,992 కొత్త కేసులు నమోదు
దేశవ్యాప్త క్రియాశీల కేసుల సంఖ్య 93,277; ఇది 559 రోజుల కనిష్ట స్థాయి
వారపు పాజిటివిటీ రేటు  గత 27 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 76,36,569 డోసులతో కలిపి, 131.99 కోట్ల డోసులను  టీకా కార్యక్రమం అధిగమించింది. 1,37,65,868 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,85,461
|
|
రెండో డోసు
|
|
95,90,079
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,82,742
|
|
రెండో డోసు
|
|
1,66,70,863
|
|
18-44 ఏళ్ల వారు
|
|
మొదటి డోసు
|
|
47,60,97,427
|
|
రెండో డోసు
|
|
26,46,61,544
|
|
45-59 ఏళ్ల వారు
|
|
మొదటి డోసు
|
|
18,89,84,691
|
|
రెండో డోసు
|
|
13,18,87,926
|
|
60 ఏళ్లు పైబడినవారు
|
|
మొదటి డోసు
|
|
11,81,93,905
|
|
రెండో డోసు
|
|
8,51,37,844
|
|
మొత్తం
|
|
1,31,99,92,482
గత 24 గంటల్లో 9,265 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,41,14,331 కు పెరిగింది.
దేశవ్యాప్త రికవరీ రేటు 98.36 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 44వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 7,992 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 93,277. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,89,983 పరీక్షలు చేశారు. దేశవ్యాప్తంగా ఇప్పటివరకు 65.46 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.71 శాతంగా ఉంది. గత 27 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.64 శాతంగా ఉంది. రోజువారీ పాజిటివిటీ రేటు గత 68 రోజులుగా 2 శాతం కంటే తక్కువగా, 103 రోజులుగా 3 శాతం కంటే తక్కువగా నమోదవుతోంది.
ఆర్థిక మంత్రిత్వ శాఖ
రూ. 82.23 కోట్ల నకలీ ఇన్పుట్ టాక్స్ క్రెడిట్ను పొందినందుకు ఒకరిని అదుపులోకి తీసుకున్న సిజిఎస్టీ ఢిల్లీ ఈస్ట్ అధికారులు
అనర్హమైన ఐటిసి ఉపయోగానికి వ్యతిరేకంగా జరుగుతున్నదాడుల్లో భాగంగా, కేంద్ర గుడ్స్ అండ్ సర్వీసెస్ టాక్స్  కమిషనరేట్, ఢిల్లీ నకిలీ ఐటిసిని ఉత్పత్తి చేసి, సరఫరా చేసే బహుళ స్థర నెట్వర్క్ కలిగిన నకిలీ సంస్థలను కనుగొన్నారు.
విస్త్రత డాటా అనలిటిక్స్ను ఉపయోగించడం ద్వారా అధికారులు 21 సంస్థలను గుర్తించి, 15/01/2021 నుంచి 17/01/2021 మధ్య కాలంలో ఆయా ఆవరణలలో సోదాలు నిర్వహించిన క్రమంలో, 2017 నుంచి నకిలీ ఐటిసీని పొందేందుకు పని చేస్తున్న నకిలీ సంస్థల నెట్వర్క్ ను బహిర్గతం చేశారు.
ఈ నకిలీ సంస్థల నెట్వర్క్ను అర్వింద్ కుమార్ అనే వ్యక్తి నిర్వహిస్తూ, నకిలీ ఐటిసిని ఇచ్చేందుకు ఇన్వాయిస్ మొత్తంలో 4 నుంచి 4.5% న్ని కమిషన్గా పొందుతున్నాడు. ఇప్పటివరకూ జరిగిన దర్యాప్తులో, 46 సంస్థలు నిజమైనవి కావని, వీటిని అర్వింద్ కుమార్ ఆయన సహచరులు నియంత్రిస్తున్నారని బయిటపడింది. ఈ సంస్థలకు ఎటువంటి వ్యాపార కార్యకలాపాలు లేవు, నకిలీ ఐటిసిని జారీ చేయాలన్న ఏకైక ఉద్దేశంతో సృష్టించినవి. ఈ నకిలీ ఐటిసి మొత్తాన్ని పరిమాణీకరించగా, రూ. 541.13 కోట్ల రూపాయలకు ఇంతవరకూ రూ. 82.243 కోట్ల రూపాయలను పొందినట్టు వెలుగులోకి వచ్చింది. ఈ దర్యాప్తు పురోగమిస్తున్న క్రమంలో ఈ మొత్తం ఇంకా పెరిగే అవకాశం ఉంది.
అధికారులు సిజిఎస్టి చట్టం, 2017లోని సెక్షన్ 69 కింద అర్వింద్ కుమార్ను అరెస్టు చేసి, 17/01/2021న డ్యూటీ మెజిస్ట్రేటు ఎదుట హాజరుపరచగా, ఆయనను 31/01/2021వరకు అంటే14 రోజుల వరకూ జ్యుడిషియల్ కస్టడీకి రిమాండ్ చేశారు. ఈ కేసులో దర్యాప్తు ఇంకా కొనసాగుతోంది.
కాగా, రూ. 3766.69 కోట్లకన్నా ఎక్కువ మొత్తంలో జీఎస్టీని ఎగవేసిన పలు కేసులకు సంబంధించి జిఎస్టీ సెంట్రల్ టాక్స్, ఢిల్లీ జోన్ ఏర్పాటు అయినప్పటి నుంచి 19 అరెస్టులు నిర్వహించింది.
పర్యటక మంత్రిత్వ శాఖ
పర్యటన రంగం లో భారతదేశాని కి మరియు అర్జెంటీనా కు మధ్య ఎంఒయు పై సంతకాల కు ఆమోదం తెలిపిన మంత్రివర్గం
పర్యటన రంగం లో భారతదేశం, అర్జెంటీనా లు ఒక అవగాహన పూర్వక ఒప్పంద పత్రం పై సంతకాలు చేయడాన్ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదించింది.
ఈ ఎంఒయు పై సంతకాలు జరగడం పర్యటన రంగం లో సహకారాన్ని పెంపొందించుకోవడానికిగాను భారతదేశం, అర్జెంటీనా లు ఒక వ్యవస్థాగత యంత్రాంగాన్ని ఏర్పాటు చేయడం లో ఉభయ పక్షాల కు సహాయకారి కానుంది.
(
రక్షణ మంత్రిత్వ శాఖ
హల్వారా ఎయిర్ ఫోర్స్ స్టేషన్ను సందర్శించిన ఏఓసీ-ఇన్-సీ ఎయిర్ మార్షల్ సురేష్
వెస్ట్రన్ ఎయిర్ కమాండ్కు చెందిన ఎయిర్ ఆఫీసర్ కమాండింగ్-ఇన్-ఎయిర్, ఎయిర్ మార్షల్ బి సురేష్ బుధవారం  హల్వారా ఎయిర్ ఫోర్స్ స్టేషన్ను సందర్శించారు. హల్వారా
ఎయిర్ఫోర్స్ స్టేషన్ ఎయిర్ ఆఫీసర్ కమాండిగ్, ఎయిర్ కమాండ్ర్ అయిన ఎ. భ్రదా ఏఓసీ-ఇన్-సీ కి తగు విధంగా స్వాగతం పలికారు. తన పర్యటనలో భాగంగా ఏఓసీ-ఇన్-సీ హల్వారా బేస్ యొక్క ముఖ్యమైన సంస్థాపనలను పరిశీలించారు. దీనికి తోడు హల్వారా బేస్ కార్యాచరణ సంసిద్ధతను గురించి తెలుసుకొని సామర్థ్యతలను అంచనా కట్టారు. దేశంలో కోవిడ్-19 వైరస్ మహమ్మారి వ్యాప్తి ప్రబలంగా ఉన్న నేపథ్యంలో బేస్లో తీసుకుంటున్న పలు ముందస్తు రక్షణ చర్యలను ఆయన తనన పర్యటనలో భాగంగా సమీక్షించారు. ప్రస్తుతం కోవిడ్-19 మహమ్మారి ముప్పుతో పాటుగా భద్రతా పరమైన సమస్యలను ఎదుర్కొంటున్నామని ఏఓసీ-ఇన్-సీ పునరుద్ఘాటించారు. ఈ సవాళ్లతో కూడుకున్న సమయాల్లో శ్రద్ధగా తగు ప్రణాళిక మరియు వనరులను ఉపయోగించడం ద్వారా కార్యాచరణ సామర్థ్యాన్ని నిర్ధారించాల్సిన ప్రాముఖ్యతను గురించి ఆయన ఈ సందర్భంగా నొక్కి చెప్పారు. ఈ ఎయిర్ స్టేషన్లో అన్ని రకాల సిబ్బంది విధి పట్ల ప్రదర్శించిన అద్భుతమైన ప్రమేయం, నిబద్ధతను ఏఓసీ-ఇన్-సీ ప్రశంసించారు. ప్రస్తుత భద్రతా పరిస్థితిని పరిగణనలోకి తీసుకుని ఆరోగ్యంగా ఉండాలని మరియు అప్రమత్తంగా మెదలాలని ఆయన వారికి సూచించారు.
(Visitor Counter : 132